b'\n_START_ARTICLE_\nObvozna cesta, Ljubljana\n_START_SECTION_\nPoimenovanje\n_START_PARAGRAPH_\nCesta je uradno poimenovana po njeni prvotni vlogi, in sicer po obvozu. V uporabi je pogosto \xc5\xa1e njeno staro ime Nem\xc5\xa1ka cesta._NEWLINE_Cesta je namre\xc4\x8d pridobila na pomenu v \xc4\x8dasu druge svetovne vojne, ko so jo zgradile in uporabljale nem\xc5\xa1ke okupacijske sile, podobno kot obvozno \xc5\xbeelezni\xc5\xa1ko progo. Nemci so se zaradi bojazni pred dolgotrajnimi italijanskimi carinskimi postopki odlo\xc4\x8dili\xc2\xa0\xc2\xbbsvoje\xc2\xab\xc2\xa0dele zasedenih ozemelj povezati tako s progo kot cesto.\n_START_SECTION_\nUrbanizem\n_START_PARAGRAPH_\nPri\xc4\x8dne se na uvozu in izvozu z gorenjske avtoceste in predstavlja nadaljevanje Miheli\xc4\x8deve ceste, kon\xc4\x8da pa se na Je\xc5\xbeici v kro\xc5\xbei\xc5\xa1\xc4\x8du z Dunajsko cesto. Nanjo se povezujeta dve pomembnej\xc5\xa1i cesti, in sicer Saveljska cesta in Ulica bratov Komel. Obstajajo pa tudi povezave \xc5\xa1tevilnih makadamskih cest.\n_START_SECTION_\nJavni potni\xc5\xa1ki promet\n_START_PARAGRAPH_\nNa kraj\xc5\xa1em delu Obvozne ceste od 1. decembra 2014 poteka trasa mestne avtobusne linije \xc5\xa1t. 11, saj se ob cesti nahaja parkiri\xc5\xa1\xc4\x8de P+R, v sklopu katerega je urejeno tudi kon\xc4\x8dno postajali\xc5\xa1\xc4\x8de omenjene linije.'